Michael Blignaut se nuwe musiekvideo is hier! - Afrikaanse Musiek Nuus
Die liedjie is baie goed deur radio landwyd ontvang en kan gereeld gehoor oor die klankgolwe van stasies landwyd gehoor word.
Die musiekvideo, wat deur Fathom Media in Gauteng verfilm is word nou vrygestel. Dit vertel die verhaal van ’n paartjie se verhoudingsreis. Daar is ’n lekker draai in die video waarvoor die kyker maar kan uitkyk en ’n wonderlike groen Volkswagen-kewertjie wat beslis die ster van die musiekvideo is. VIA se Ster-Status aanbieder, Luré Delport, speel die vroulike hoofrol in die storie.
“Omdat ek en sy baie goeie vriende is, was die dinamika van ons twee se karakters lekker toe die kameras begin rol het. Van die dele wat ons geskiet het was so effens buite my gemaksone, soos byvoorbeeld die vis wat ek moes vang! Ja, ek erken dit! Ek kan nie en ek hou nie van visvang nie, maar glo my, dit het gesorg vir baie pret op die stel,” skerts Michael. Michael vertel verder dat daar baie op stel gelag was en dat hierdie video sy gunsteling video was om te skiet. “Ek kan nie wag om te hoor wat almal gaan dink nie!” Die talentvolle Suna Robberts van Image by Suna was ook verantwoordelik vir die stilering.
Kyk die video eksklusief hier:
VORIGE Ampie se nuwe musiekvideo vang Namibiese-landskap vas
Pierre Greeff oor nuwe enkelsnit, album en Liefde by die Dam VOLGENDE
7 Julie 2019 Digitaal